wickkiey/tamil-wikipedia-chunked huggingface dataset:
# கரிமநையோபியம் வேதியியல்

**கரிமநையோபியம் வேதியியல்** *(Organoniobium chemistry)* என்பது நையோபியம்-கார்பன் பிணைப்பைக் கொண்டுள்ள சேர்மங்களைப் பற்றி ஆய்வுசெய்கின்ற வேதியியல் துறையாகும். கரிமநையோபியம் சேர்மங்களில் நையோபியம் +5 என்ற ஆக்சிசனேற்ற நிலையில் காணப்படுகிறது. நையோபியம்(V) குளோரைடு ஓர் ஏற்புடைய தொடக்க வினைபொருளாகத் திகழ்கிறது. கரிமநையோபியம் சேர்மங்கள் பெரும்பாலும் ஆக்சைடுகவரிகளாக உள்ளன. கரிம டாண்ட்டலம் மற்றும் கரிமநையோபியம் வேதியியல் இடையே ஏராளமான ஒற்றுமைகள் காணப்படுகின்றன. கரிமடாண்ட்டலம் சேர்மங்கள் ஒடுக்கம் அடைவதை எதிர்க்கின்றன.
# கரிமநையோபியம் வேதியியல்

## அடிப்படைச் சேர்மங்கள்

Nb(IV) அயனியின் வழிப்பெறுதியாக மெட்டலோசின் வகை நையோபியம் டைகுளோரைடு ((C5H5)2NbCl2) உருவாகிறது. இது காற்றில் ஆக்சிசனேற்றம் அடைந்து Nb(V) அயனியின் வழிப்பெறுதியாக Cp2NbOCl என்ற ஓர் ஆக்சிகுளோரைடை உருவாக்குகிறது. போன்ற (C5Me5)2NbH3 பென்டாமெத்தில்வளையபென்டாடையீன் வழிப்பெறுதிகளும் அறியப்படுகின்றன.  
[Nb(CO)6]− என்ற எதிர்மின் அயனி நையோபியத்தின் ஓர் எளிய கார்பனைல் சேர்மமாகும். சோடியம் – பொட்டாசியம் கலப்புலோகத்தைப் பயன்படுத்தி கார்பனோராக்சைடு சூழலில் NbCl5 சேர்மத்தை ஒடுக்குவதன் வழியாக இக்கார்பனைல் தயாரிக்கப்படுகிறது
.
# நையோபியம்(V) புளோரைடு

**நையோபியம்(V) புளோரைடு** *(Niobium(V) fluoride)* என்பது NbF<sub>5</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இத்திண்மம் [NbF<sub>5</sub>]<sub>4</sub> என்ற நாற்படிகளால் ஆக்கப்பட்டுள்ளது. நிறமற்ற திண்மமான இச்சேர்மம் அரிதாகப் பயன்படுத்தப்படுகிறது.
# நையோபியம்(V) புளோரைடு

## தயாரிப்பு

நையோபியம் சேர்மம் ஏதாவதொன்றுடன் புளோரினைச் சேர்த்து சூடுபடுத்தி நையோபியம் பென்டாபுளோரைடத் தயாரிக்கிறார்கள்:  
:2 Nb + 5 F<sub>2</sub> → 2 NbF<sub>5</sub>
:2 NbCl<sub>5</sub> + 5 F<sub>2</sub> → 2 NbF<sub>5</sub> + 5 Cl<sub>2</sub>
# நையோபியம்(V) புளோரைடு

## வினை

ஐதரசன் புளோரைடுடன் நையோபியம்(V) புளோரைடு வினைபுரிந்து H<sub>2</sub>NbF<sub>7</sub> என்ற ஒரு மிகை அமிலத்தைக் கொடுக்கிறது.
# நையோபியம்(V) புளோரைடு

## தொடர்புடைய சேர்மங்கள்

ஐதரோபுளோரிக் அமிலத்தில் NbF5 சேர்மம் [[NbF7]2- மற்றும் [NbF5O]2- அயனிகளாக மாற்றப்படுகிறது. பொட்டாசியத்துடன் சேர்ந்த உப்புகளாக இந்த அயனிகள் மற்றும் தொடர்புடைய டாண்ட்டலம் புளோரைடுகளின் கரைதிறன், நையோபியம் மற்றும் டாண்ட்டலம் தனிமங்களைப் பிரிக்கும் மேரிக்னாக் செயல்முறைக்கு அடிப்படையாகும்.  
புளோரைடின் மூலைப்பகிர்வு நாற்படி கட்டமைப்புக்கு மாறாக NbCl5 விளிம்பு பகிர்வு எண்முக முக்கோணக இருபடிக் கட்டமைப்பாக உருவாகிறது.
# நாட்டு மாடு

**நாட்டுமாடு** ( (; *Bos primigenius indicus* or *Bos indicus* or *Bos taurus indicus* sometimes known as **indicine cattle** or **humped cattle **) என்பது இந்தியத் துணைக்கண்டத்தில் தோன்றிய ஒரு மாட்டினம் அல்லது கிளையினம் ஆகும். நாட்டுமாடுகள் முதுகில் திமிலுடனும், கழுத்தில் தொங்கும் தசையான அலைதாடியுடனும், சிலசமயம் தொங்கிய காதுகளுடனும் இருக்கும். நாட்டு மாடுகளும் அதன் கலப்பின மாடுகள் மிகுந்த வெப்பநிலையை தாங்கக்கூடியதாக உள்ளதால், வெப்பமண்டல நாடுகளில் வளர்க்கப்படுகின்றன. தூய நாட்டு மாடுகள் மற்றும் கலப்பின மாடுகள் போன்றவை இழுவை விலங்கு, வண்டி மாடுகள் போன்ற பணி விலங்காகவும், பால் மாடுகளாகவும், இறைச்சித் தேவைக்காகவும் வளர்க்கப்படுகின்றன. இவற்றின் சாணமானது எரிபொருளாகவும், இயற்கை உரமாகவும் பயன்படுத்தப்படுகிறது. நாட்டுமாடுகளில் சிற்றுரு (மினியேச்சர்) மாடுகளை செல்லப்பிராணிகளாக வளர்க்கப்படுகின்றன. 1999ஆம் ஆண்டு டெக்சாஸ் ஏ அண்ட் எம் பல்கலைக்கழகமானது இந்த மாட்டினத்தை படியெடுப்பு முறையில் உருவாக்கியது.
# நாட்டு மாடு

## தோற்றம்

, ராம்பூர்வா காளை போதிகையில் காணப்படும் நாட்டு மாடு. ]]
நாட்டுமாடுகளானது இந்திய காட்டெருதுவில் இருந்து தோன்றியதாக கருதப்படுகிறது. சிலசமயம் அதன் துணையினமாகவும் கருதப்படுகிறது.  
மட்பாண்டங்கள் மற்றும் பாறை ஓவியங்கள் உள்ளிட்ட தொல்லியல் சான்றுகளின்படி ஏறக்குறைய கி.மு. 2000 காலகட்டத்தில் இந்த இனமானது எகிப்தில் இருந்தது என்றும், அது கிழக்கு அல்லது தெற்கில் இருந்து இறக்குமதி செய்யப்பட்டதாக கருதப்படுகிறது. இவை சகாரா கீழமை ஆபிரிக்காவில் 700 மற்றும் 1500க்கு இடைப்பட்ட காலத்தில் முதலில் இருந்ததாக கருதப்படுகிறது. மேலும் ஏறக்குறைய 1000இல் ஆப்பிரிக்காவின் கொம்புவில் அறிமுகமாயின.
# நாட்டு மாடு

## இனங்கள் மற்றும் கலப்பினங்கள்

பெருநிலப்பரப்பின் காங்கேயம் நாட்டு மாட்டு இனம்]]
வின் அரியானா இன நாட்டு மாடு.]]
நாட்டு மாடுகளில் இந்திய துணைக்கண்டம் மற்றும் ஆப்பிரிக்க இனங்கள் என மொத்தம் சுமார் 75 வகைகள் உள்ளன. உலகின் முதன்மையான நாட்டு மாடுகளாக காங்கேயம் காளை, கிர், காங்ரேஜ் மற்றும் குஸ்ராத், இந்தோ பிரேசிலியன், பிரம்மன், நெல்லூர், ஒங்கோல், சாகிலால், சிவப்பு சிந்தி, பட்டானா, கெனனா, போர்ன், பாகாரா, தர்பர்கார், காங்கேயம், தென் மஞ்சள், கெடா-கெலந்தன் மற்றும் உள்ளூர் இந்திய பால் மாடு போன்றவை உள்ளன. கேடா-கெலந்தன் மற்றும் லீட் போன்றவை மலேசியாவில் உருவானவை.  
ஆபிரிக்க சங்கா மாட்டு இனமானது பழங்கால ஆப்பிரிக்க இன மாடு மற்றும் நாட்டு மாடு ஆகியவற்றின் இனக்கலப்பால் உருவானது; இதில் ஆப்பிரிக்கானர், ரெட் ஃபுலானி, அன்கோல்-வூட்டீஸ், மற்றும் மத்திய மற்றும் தெற்கு ஆபிரிக்காவின் பல இனங்களின் அடங்கும்.
# பிற்ரன்

**பிற்ரன்** (*Bitton*) இங்கிலாந்தின் தென்மேற்கு மாவட்டங்களில் ஒன்றானதெற்கு குளொஸ்டர்சயரில் பிரிஸ்டல் நகருக்கு கிழக்குப் பக்கத்தில் பாய்ட் ஆற்றை ஒட்டி உள்ள ஒரு சிறிய கிராம மற்றும் சிவில் திருச்சபை ஆகும். 2011ஆம் ஆண்டு மதிப்பீட்டின்படி இங்குள்ள மக்கள்தொகை 9,307 ஆகும்.  
இக்கிராமத்தில் கோடை வசந்தகாலத்தில் ஒரு நாள் 'Open Gardens' நிகழ்வு நடக்கும். அவ்நிகழ்ச்சியில் கலந்து கொள்ளும் வீட்டு உரிமையாளர்கள் பொதுமக்களின் பார்வைக்கு தங்களது வீட்டுத்தோட்டத்தினை திறந்துவிடுவார்கள். ஒவ்வொரு வருடமும் செப்டம்பர் முதல் சனிக்கிழமை பிற்ரன் புனித மேரி தேவாலயத்தின் திறந்த வெளியில் கிராம களியாட்டவிழா நடக்கும். இக்கிராமத்தை மையமாகக் கொண்டு 1892இல் தொடங்கப்பட்ட பிற்ரன் உதைப்பந்தாட்ட கழகம் இன்றும் இயங்கி வருகின்றது.
# 762

**762** (**DCCLXII**) பழைய யூலியன் நாட்காட்டியில் வெள்ளிக்கிழமை ஆரம்பமான ஒரு சாதாரண ஆண்டாகும்.
# 762

## நிகழ்வுகள்

- பல்கேரியப் பேரரசின் ஆட்சியாளர் ககான் வினேக் ஆறு ஆண்டுகள் ஆட்சியின் பின்னர் இறந்தார். இவருக்குப் பின்னர் உகைன் வம்சத்தைச் சேர்ந்த தெலெத்சு ஆட்சியாளரானார்.
- அப்பாசிய ஆதரவாளர் அல்-அலா இப்னு முகித் உமையா கலீபகத்தின் முதலாம் அதுல் ரகுமானிடம் பேஜா என்ற இடத்தில் (இன்றைய போர்த்துகலில்) இடம்பெற்ற சமரில் வென்றார்.
- இங்கிலாந்தில் கென்ட் இராச்சியத்தின் மன்னர் இரண்டாம் எத்தல்பர்ட் இறந்தார், இவருக்குப் பின் அவரது மருமகன் இரண்டாம் ஈட்பர்ட் மன்னரானார்.
- சூலை 30 &ndash; காலிபு அல்-மன்சூர் தனது அப்பாசியக் கலீபகத்தின் தலைநகரை கூஃபாவில் இருந்து பகுதாதுக்கு இடம் மாற்றினார்.
- சீன அதிகாரி லி புகுவோ பேரரசர் சூ சொங்கின் மனைவி பேரரசி சாங்கைப் படுகொலை செய்தான். சூ சொங் மாரடைப்பினால் காலமானார். இவருக்குப் பின் அவரது மகன் டாய் சொங் ஆட்சியில் அமர்ந்தார்.
# 762

## இறப்புகள்

- லி பை, சீனக் கவிஞர் (பி. 701)
# பென் ஸ்டோக்ஸ்

**பெஞ்சமின் ஆண்ட்ரூ ஸ்டோக்ஸ்** (*Benjamin Andrew Stokes* பொதுவாக **பென் ஸ்டோக்ஸ்** என்று அறியப்படுகிறார்) (பிறப்பு: சூன் 4, 1991) இங்கிலாந்து துடுப்பாட்ட அணியின் வீரரும் தேர்வுத் துடுப்பாட்ட அணியின் துணைத்தலைவரும் ஆவார். 2019 துடுப்பாட்ட உலகக்கிண்ணத்தை வென்ற இங்கிலாந்து அணியில் இடம்பெற்றிருந்த இவர் இறுதிப்போட்டியில் ஆட்ட நாயகன் விருது பெற்றார்.  
நியூசிலாந்தில் கிறைஸ்ட்சேர்ச் நகரத்தில் பிறந்த இவர் தனது பன்னிரண்டாவது வயதில் வடக்கு இங்கிலாந்திற்குப் புலம்பெயர்ந்து அங்கிருந்த உள்ளூர் அணிகளின் சார்பாக துடுப்பாட்டம் விளையாடத் துவங்கினார். பன்முக ஆட்டக்காரரான இவர் வலதுகை விரைவு வீச்சாளரும் இடதுகை மட்டையாளரும் ஆவார்.  
பென் ஸ்டோக்ஸ் இங்கிலாந்து அணிக்காக தேர்வுப் போட்டிகளில் அதிவேக இரட்டை நூறு, அதிவேக 250 மற்றும் 6-வது மட்டையாளரின் அதிகபட்ச ஓட்டங்கள் உள்ளிட்ட சாதனைகளைப் படைத்துள்ளார்.. 30 சூலை 2021 அன்று ,துடுப்பாட்ட போட்டிகளில் இருந்து காலவரையின்றி ஓய்வு எடுப்பதாக இவர் அறிவித்தார் .
# பென் ஸ்டோக்ஸ்

## ஆரம்பகால வாழ்க்கை

ஸ்டோக்சினுடைய தந்தை ஜெரார்டு ஸ்டோக்ஸ், ரக்பி கால்பந்து வீரர் மற்றும் பயிற்சியாளரும் ஆவார். இவரின் தந்தை இங்கிலாந்திலுள்ள ரக்பி அணியின் தலைமைப் பயிற்சியாளராக நியமனம் செய்யப்பட்ட காரணத்தினால் பென்ஸ் டோக்ஸ் இளம் வயதிலேயே தனது குடும்பத்துடன் இங்கிலாந்தில் குடிபெயர்ந்தனர்.
- தேர்வுத் துடுப்பாட்டப்போட்டிகளில் அதிவேக 250 ஓட்டங்கள் எடுத்து சாதனை படைத்தார்.
- தேர்வுத் துடுப்பாட்டப் போட்டிகளில் ஒரு ஆட்டப்பகுதியில் அதிக ஆறுகள் அடித்தார். -11 ஆறுகள்.
- ஆறாவது வீரராக களம் இறங்கி அதிக ஓட்டங்கள் எடுத்துள்ளார். - 258 ஓட்டங்கள்.
- ஆறாவது வீரராக களம் இறங்கி ஜொனாதன் பேர்ஸ்டோவுடன் களம் இறங்கி 399 ஓட்டங்கள் எடுத்து சாதனை படைத்தார்.
# ராஷ்மிகா மந்தண்ணா

**இராஷ்மிகா மந்தண்ணா,** (*Rashmika Mandanna*) இந்தியத் திரைப்பட நடிகை ஆவார். இவர் கன்னடம், தமிழ், தெலுங்குத் திரைப்படங்களில் நடித்திருக்கிறார். இவர் நடித்த கிரிக் பார்ட்டி என்ற கன்னடத் திரைப்படத்தின் மூலம் புகழ் பெற்றார்.
# ராஷ்மிகா மந்தண்ணா

## வாழ்க்கை

இவர் கர்நாடகத்தில் உள்ள குடகு மாவட்டத்தின் விராஜ்பேட்டை<nowiki/>யில் கொடவ குடும்பத்தில் பிறந்தார். இவர் கூர்க் பொது பள்ளியில் ஆரம்பப் கல்வியை முடித்தார். பெங்களூரிலுள்ள எம்.எஸ்.ராமையா கலை, அறிவியல் மற்றும் வணிகவியல் கல்லூரியில் உளவியல், இதழியல் மற்றும் ஆங்கில இலக்கியத்தில் இளங்கலைப் பட்டம் பெற்றார். இவர் ரிசப் ஷெட்டி என்ற நடிகருடன் நிச்சயதார்த்தம் வரை சென்று பிரிந்து விட்டார்கள்.
# ராஷ்மிகா மந்தண்ணா

## தொழில்

### ஆரம்பகாலம் (2016–2017)

2016 ஆம் ஆண்டில் *கிரிக் பார்ட்டி* என்ற கன்னடத் திரைப்படம் மூலம் இவர் திரையுலகில் அறிமுகமானார். இது கன்னடத்தில் அந்த ஆண்டின் அதிக வசூல் செய்த படங்களில் ஒன்றாக மாறியது. அந்தத் திரைப்படத்தில் இவர் நடித்ததற்காக இவருக்கு சிறந்த அறிமுக நடிகைக்கான விருதை தென்னிந்திய சர்வதேசத் திரைப்பட விருதுகள் வழங்கியது. 2017 இல் இவர் *அஞ்சனி புத்ரா*, *சமக்* ஆகிய கன்னட இரண்டு திரைப்படங்களில் நடித்தார்*.* 65வது தென்னிந்திய பிலிம்பேர் விருதுகள் இவருக்கு *சமக்* திரைப்படத்தில் நடித்ததற்காக கன்னடத் திரைப்படதுறைக்கான சிறந்த நடிகைக்கான பிலிம்பேர் விருதுக்கு இவர் பரிந்துரைக்கப்பட்டார். 2018ல் *கீதா கோவிந்தம்* திரைப்படத்தில் விஜய் தேவரகொண்டாவுக்கு ஜோடியாக நடித்தார். **
# ராஷ்மிகா மந்தண்ணா

## ஊடகங்களில்

இராஷ்மிகா பெங்களூர் டைம்ஸின் 2016 ஆம் ஆண்டின் 25 மிகவும் விரும்பத்தக்க பெண்களில் 24 வது இடத்தில் இருந்தார், பெங்களூர் டைம்ஸின் 2017 ஆம் ஆண்டின் மிகவும் 30 விரும்பத்தக்க பெண்களிலும் இடம் பெற்றார். அக்டோபர் 2021 இல், போர்ப்ஸ் இந்தியாவின் தென் சினிமாவில் இன்ஸ்டாகிராமில் மிகவும் செல்வாக்கு மிக்க நட்சத்திரங்களில் இராஷ்மிகா முதல் இடத்தைப் பிடித்தார்.  
நவம்பர் 2023 இல், ஜாரா பட்டேல் என்ற பிரித்தானிய-இந்தியப் பெண் வெளியிட்ட இன்ஸ்டாகிராம் காணொளியிலிருந்து இராஷ்மிகாவின் முகம் டீப்பேக் செய்யப்பட்டு இராஷ்மிகாவின் ஒளிப்படம் என டுவிட்டரில் பகிரப்பட்டது. இராஷ்மிகா "எனக்கு மட்டுமல்ல, தொழில்நுட்பம் எவ்வாறு தவறாகப் பயன்படுத்தப்படுவதால் இன்று இவ்வளவு தீங்குகளுக்கு ஆளாக நேரிடும் நம் ஒவ்வொருவருக்கும் பயமாக இருக்கிறது" என்று ஒரு அறிக்கையை வெளியிட்டார். இந்த காணொளி அனைத்து சமூக வலைத்தளங்களிலும் மில்லியன் கணக்கான பார்வைகளைக் குவித்துள்ளது. அமிதாப் பச்சன் உட்பட இந்திய சினிமாவின் பல முக்கிய நபர்கள் இதில் உள்ள ஆபத்துகளுக்கு எதிராகப் பேசியுள்ளனர். தில்லி காவல்துறை “காணொளியை உருவாக்குவர் கணக்குடன் தொடர்புடைய உரலியை பெற மெட்டாவை தொடர்பு கொண்டுள்ளது", இது தொடர்பாக காவல்துறை முதல் தகவல் அறிக்கையை தாக்கல் செய்தது.  
20 சனவரி 2024 அன்று இந்த ஒளிப்படத்தின் பின்னணியில் உள்ள சூத்திரதாரி என எமானி நவீன் என்பவரை அடையாளம் கண்டு, பொறியாளரான அவரை கைது செய்துள்ளது. அவரது இன்ஸ்டாகிராம் கைப்பிடியில் பின்தொடர்பவர்களை அதிகரிக்க விரும்பி இந்த வேலையை செய்துள்ளதாக அவர்கள் வெளியிட்ட குறிப்பில் கூறப்பட்டுள்ளது.
# ராஷ்மிகா மந்தண்ணா

## திரைப்படங்கள்

| கிரிக் பார்ட்டி | சான்வி ஜோசப் | ரக்ஷித் ஷெட்டி | ரிஷப் ஷெட்டி | கன்னடம் | சிறந்த நடிகைக்கான சைமா விருது |
| --- | --- | --- | --- | --- | --- |
| அஞ்சனி புத்ரா | கீதா | புனீத் ராச்குமார் | ஹர்ஷா | கன்னடம் | ஜீ கன்னடத் தொலைக்காட்சி வழங்கிய ஹெம்மெய கன்னடத்தி விருது |
| சலோ | கார்த்திகா | நாக சவுரியா | வெங்கி குடுமுலா | தெலுங்கு |  |
| டியர் காம்ரேட் | அபர்ணா தேவி (லில்லி) | விஜய் தேவரகொண்டா | பாரத் கம்மா | தெலுங்கு | தயாரிப்பில் |
| 2021
!போகரு | கீதா | துருவா சர்ஜா | கன்னடம் |  |  |
# விக்கிப்பீடியா:Statistics/weekly/29-Jul-2018
# நையோபியம்(V) புரோமைடு

**நையோபியம்(V) புரோமைடு** *(Niobium(V) bromid)* என்பது Nb2Br10 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். NbBr5 என்ற அனுபவ வாய்ப்பாட்டிலிருந்து இச்சேர்மம் நையோபியம்(V) புரோமைடு என்ற பெயரைப் பெறுகிறது. டயா காந்தப் பண்பும் ஆரஞ்சு நிறமும் கொண்ட இத்திண்மம் எளிதில் நீராற்பகுக்கப்படுகிறது. இரண்டு NbBr5 அலகுகள் ஒரு சோடி புரோமைடு பாலங்களால் இணைக்கப்பட்டுள்ள விளிம்பு - பகிர்வு ஈரென்முக கட்டமைப்பை நையோபியம்(V) புரோமைடு ஏற்கிறது . Nb மற்றும் Ta தனிமங்களின் பென்டாகுளோரைடுகளும், பென்டா அயோடைடுகளும் இதே மையக்கருத்து கட்டமைப்பை ஏற்கின்றன. நையோபியம் மையங்களுக்கு இடையில் பிணைப்பும் கிடையாது. உயர் வெப்பநிலையில் நையோபியம் உலோகத்துடன் புரோமினை ஒரு மின் உலையில் இட்டு வினைபுரியச் செய்து நையோபியம்(V) புரோமைடைத் தயாரிக்கிறார்கள்.
# சபோல்க் செம்மறி

**சபோல்க் செம்மறியாடு (Suffolk sheep)** என்பது ஆட்டுக்கறியை முதன்மைத் தேவையாக கொண்டு வளர்க்கப்படும் ஒரு செம்மறியாட்டு இனமாகும்.
# சபோல்க் செம்மறி

## விளக்கம்

இந்த செம்மறி ஆட்டு இனமானது இங்கிலாந்து நாட்டைச் சார்ந்த ஆட்டு இனமாகும். இவை பெரிய உடலமைப்பைக் கொண்டவை. இவற்றின் முகம், காதுகள், கால்கள் போன்றவை கருமை நிறத்தோடும், தலை மற்றும் காதுகளில் அடர்ந்த ரோமங்கள் இல்லாமலும் இருக்கக்கூடியன. இந்த ஆடுகளில் கிடா மற்றும் பெட்டைகள் என இரண்டுக்கும் கொம்புகள் கிடையாது. ஒரு சில கிடாக்களுக்கு கொம்புகள் இருக்குமிடத்தில் மொட்டுகள் காணப்படும். ஒரு ஆட்டிலிருந்து ஆண்டொன்றிற்கு 2.3 கி.கி ரோமம் உற்பத்தி செய்ய இயலும்
வளர்ந்த கிடா 100-135 கி.கி எடையுடனும், பெட்டை 70-100 கி.கி எடையுடனும் இருக்கும்
பெட்டை ஆடுகள் அதிகம் பால் உற்பத்தி செய்யக்கூடிய திறன் பெற்றவை.
# புது பாபிலோனியப் பேரரசு

பெர்காமோன் அருங்காட்சியகத்தில் உள்ளது]]
உருவம் பொறித்த கருங்கல் சிற்பத்தின் பிரதி]]
நிறுவிய பாபிலோனின் தொங்கு தோட்டம்]]
555 - 539 காலத்திய ஊர் நகரத்தின் சந்திரக் கடவுள் கோயில் சீரமைத்ததை ஆப்பெழுத்துகளில் எழுதப்பட்ட உருளை வடிவ சுடுமட்பாண்டம்]]
**புது பாபிலோனியப் பேரரசு** (**Neo-Babylonian Empire**) (**இரண்டாம் பாபிலோனியப் பேரரசு**) என்றும் அழைப்பர்), மெசொப்பொத்தேமியாவை மையமாகக் கொண்டு கிமு 626 முதல் 539 முடிய 87 ஆண்டுகள், தற்கால ஈராக், சிரியா, துருக்கி போன்ற வளமான பிரதேசங்களை ஆட்சி செய்த பாபிலோனின் 11வது வம்சத்தினரான சால்டியர்கள் ஆவார். இவர்களில் புகழ் பெற்றவர் பாபிலோனின் தொங்கு தோட்டத்தை அமைத்த இரண்டாம் நெபுகாத்நேசர் ஆவார்.  
புது பாபிலோனிய வம்சத்தவர்களுக்கு முன்னர் பாபிலோனை அக்காதியம் மற்றும் அசிரிய மக்கள் மூன்று நூற்றாண்டுகள் ஆட்சி செய்தனர். புது அசிரியப் பேரரசர் அசூர்பனிபால் கிமு 627ல் இறந்த ஒராண்டு கழித்து கிமு 626ல் நடந்த அசிரிய உள்நாட்டுப் போரின் போது, பாபிலோனியாவின் 11வது வம்சத்தின் முதலாமர் நபோபேலசர் எனும் நபு-அப்லா-உசூர், மீடியர்கள், பாரசீகர்கள், சிதியர்கள் துணையுடன் பாபிலோன் மற்றும் நினிவே நகரங்களைக் கைப்பற்றி புது பாபிலோனியப் பேரரசை அமைத்தார்.  
முதலாம் பாபிலோனிய வம்ச பேரரசர் அம்முராபி கிமு 18ம் நூற்றாண்டின் நடுவில் இறந்த பிறகு, பாபிலோன் நகரம் மீண்டும் கிமு 626ல் பாபிலோனியர்களின் தலைநகரமாயிற்று. கிமு 539ல் அகாமனிசியப் பேரரசர் சைரசு புது பாபிலோனியப் பேரரசை கைப்பற்றி அகாமனிசியப் பேரரசில் இணைத்தார்.
# புது பாபிலோனியப் பேரரசு

## வரலாறு

பழைய அசிரியப் பேரரசு (கிமு 1365–1020) மற்றும் புது அசிரியப் பேரரசு (கிமு 911–626) காலத்திலும் தொடர்ந்து அசிரியர்களின் ஆட்சியின் கீழ் பாபிலோன் இருந்ததது. புது அசிரியப் பேரரசில் கிமு 626ல் ஏற்பட்ட உள்நாட்டுப் போருக்குப் பின், பாபிலோனில் வாழ்ந்த சால்டியர்கள் பாபிலோனியவைக் கைப்பற்றி ஆண்டனர். பின்னர் தற்கால வடக்கு ஈராக், குவைத், சிரியா, துருக்கி போன்ற பிரதேசங்களை கைப்பற்றி 87 ஆண்டுகள் ஆண்டனர்.
# புது பாபிலோனியப் பேரரசு

## வரலாறு

### பழைய மரபுகளின் மறுமலர்ச்சி

புது பாபிலோனியப் பேரரசில் கிமு 639 முதல் பபிலோனியா தன்னாட்சியுடன் ஆண்ட போது, சுமேரிய-அக்காடிய பண்பாட்டுகளின் படி கோயில்களை கட்டினர். அரமேயம் மொழி மக்களின் பேச்சு மொழியானது. அக்காதியம் ஆட்சி மொழியானது. அக்காடியர்களின் ஆப்பெழுத்து முறை சீரமைக்கப்பட்டடது. அக்காடிய வழக்கப்படி, அரசகுடும்பப் பெண் கோயில் பூசாரியாக நியமிக்கப்பட்டார்.
# புது பாபிலோனியப் பேரரசு

## வரலாறு

### பண்பாட்டு மற்றும் பொருளாதார வாழ்க்கை

மெசொப்பொத்தேமியாவின் தெற்கில் அமைந்த புதுப் பாபிலோனியப் பேரரசில் யூப்ரடீஸ் மற்றும் டைகிரிஸ் ஆறுகள் பாய்வதால், வேளாண்மைத் தொழில் செழித்தது. வேளாண் நிலங்களுக்கு ஆற்று நீர் பாய்வதற்கு வசதியாக கால்வாய்கள், வாய்க்கால்கள், குளங்கள், ஏரிகள் அமைத்தனர். பாபிலோனியர்களின் நகரங்களான பாபிலோன் மற்றும் நினிவே தன்னாட்சியுடன் நிர்வகிக்கப்பட்டது. கோயிலை மையப்படுத்தி நகரங்கள் இருந்தது. நீதிமன்றங்களில் வழக்குகள் உடனடியாக விசாரித்து தீர்ப்புகள் அறிவித்தனர்.
# புது பாபிலோனியப் பேரரசு

## புது பாபிலோனியப் பேரரசர்கள்

புது பாபிலோனியப் பேரரசர்கள் (பாபிலோனின் 11வது சால்டிய வம்சத்தினர்)
- நெபுலேசர் - கிமு 626 – 605
- இரண்டாம் நெபுகாத்நேசர் - கிமு 605–562
- அமேல்-மர்துக் - கிமு 562–560 -
- நெரிக்லிசர் - கிமு 560–556 -
- லபாசி-மர்துக் -கிமு 556
- நபோனிடஸ் - கிமு 556–539
# புது பாபிலோனியப் பேரரசு

## பாபிலோனியாவின் வீழ்ச்சி

87 ஆண்டுகள் ஆண்ட புது பாபிலோனியப் பேரரசை, கிமு 539ல் நடைபெற்ற **ஓபிஸ் போரில்** அகாமனிசியப் பேரரசர் சைரசு கைப்பற்றி தனது பேரரசில் இணைத்துக் கொண்டார். அகாமனிசியப் பேரரசில், புது பாபிலோனியப் பேரரசும், அசிரியப் பேரரசும் சிற்றரசுகளாக விளங்கியது.
# புது பாபிலோனியப் பேரரசு

## இதனையும் காண்க

- முதல் பாபிலோனியப் பேரரசு
- பழைய பாபிலோனியப் பேரரசு
- மெசொப்பொத்தேமியா
- பாபிலோன்
- பபிலோனியா
- பபிலோனிய எண்ணுருக்கள்
- இரண்டாம் நெபுகாத்நேசர்
- பாபிலோனின் தொங்கு தோட்டம்
- பாபிலோன் கோட்டை
- புது அசிரியப் பேரரசு
- அகாமனிசியப் பேரரசு
# நையோபியம் நைட்ரைடு

**நையோபியம் நைட்ரைடு** *(Niobium nitride)* என்பது NbN. என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நையோபியம் மற்றும் நைட்ரசன் தனிமங்கள் சேர்ந்து இச்சேர்மம் உருவாகிறது. 16 கெல்வின் வெப்பநிலை போன்ற தாழ் வெப்பநிலைகளில் நையோபியம் நைட்ரைடு மீக்கடத்தியாகிறது. மேலும் இது அகச்சிவப்பு ஒளியில் உணரியாகப் பயன்படுகிறது .
# நையோபியம் நைட்ரைடு

## பயன்கள்

- ஒரு மீக்கடத்தியாகப் பயன்படுவது நையோபியம் நைட்ரைடின் மிக முக்கியமான பயனாகும். அகச்சிவப்பு நிறமாலையில் 1-10 மைக்ரோ மீட்டர் பகுதியில் உள்ள தனி போட்டானை இதனால் உணரமுடியும். இப்பயன் வானியல் மற்றும் தொலைதொடர்புகளில் முக்கியமானதாக உள்ளது. 25 கிகாயெர்ட்சு அளவிலான மாற்றங்களை இதனால் உணரமுடியும்.
- ஒளியியலில் எதிரொளிப்பை எதிர்க்கும் மேற்பூச்சாக வில்லைகள் மீது பூசுவதற்கும் இதைப் பயன்படுத்துகிறார்கள்.
- பேனசோனிக் நிறுவனம் 2015 ஆம் ஆண்டில் நையோபியம் நைட்ரைடை அடிப்படையாகக் கொண்டு ஒரு ஒளிவினையூக்கியை உருவாக்கியது. இது சுமார் 57% சூரிய ஒளியை ஈர்த்து தண்ணீர் சிதைவுறுதலை ஊக்குவித்து ஐதரசன் வாயு உற்பத்தியை அதிகரித்தது. இம்முறையில் உற்பத்தியாகும் வாயு மின்வேதியியல் எரி கலன்களில் எரிபொருளாகப் பயன்படுத்தப்படுகிறது .
# இரும்பு டெட்ராபோரைடு

**இரும்பு டெட்ராபோரைடு** *(Iron tetraboride)* என்பது FeB<sub>4</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இரும்பு மற்றும் போரான் தனிமங்கள் சேர்ந்து இச்சேர்மம் உருவாகிறது. ஒரு மீக்கடின மீக்கடத்தியாக இரும்பு டெட்ராபோரைடு கருதப்படுகிறது. இயற்கையில் இச்சேர்மம் தோற்றம் பெறுவதில்லை ஆனால் செயற்கை முறையில் உற்பத்தி செய்யப்படுகிறது கணிப்பொறி மாதிரிகளைக் கொண்டு இதன் கட்டமைப்பு முன்கணிக்கப்படுகிறது.
# பிளாட்டினம் பல்மினேட்டு

**பிளாட்டினம் பல்மினேட்டு** *(Platinum fulminate)* என்பது Pt(CNO)<sub>2</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். எட்மண்டு டேவி இச்சேர்மத்தைக் கண்டுபிடித்தார். பிளாட்டினத்தின் பல்மினேட்டு உப்பான இச்சேர்மம் ஒரு முதல்நிலை வெடிபொருளாகக் கருதப்படுகிறது. பழுப்பு நிற தூளாகக் காணப்படுகிறது .
# விக்கிப்பீடியா:தொழிற்கலைகள் ஆவணப்படுத்தல்/மட்பாண்டக் கலை

## செயலாக்கம் (ஆதாரம்: https://www.youtube.com/watch?v=1jwYpPMHen8&feature=youtu.be)

- களி எடுத்து வருதல்
- மடு ஒன்று வெட்டி, மட்வுக்குள் போடுதல்
- தண்ணி விட்டுதல், பதப்படுதல்
- கட்டி இல்லாமல் வெளியேற்றுதல்
- மணல் ..
- காலால் துவைத்தல்
- களையைப் பிசைந்து எடுத்தல் (கட்டிகளை பிரிக்க
- சக்கத்தில் வைத்து உருப்படியாக்கல்
- வீட்டுக்குள் காய வைத்தல் - தண்ணி வைத்தல்
- உள்ளிதை துப்பரவாக்கல்
- வெளியிதை காயவைத்தல்
- சீரமைத்தல் - shape செய்தல்!
- (அனல் நிலை காய்தல்)
- சூழையில் உரிமட்டைக்கு மேல் வைத்தல்!
# விக்கிப்பீடியா:தொழிற்கலைகள் ஆவணப்படுத்தல்/சரிபார் பட்டியல்

தொகுத்தல் இலகுவுக்காக சரிபார் பட்டியல் கூகிள் ஆவணத்தில் தொகுக்கப்படுகிறது: https://docs.google.com/spreadsheets/d/1PkHgFObzUzSTGEYlgvPuETdTkyx0ciwOPR-6jy16vBc/edit?usp=sharing  
இதனையும் பார்க்கவும்: தலைப்புகள் பட்டியல்  
செயற்திட்ட பக்கம்: விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்
# விக்கிப்பீடியா:தொழிற்கலைகள் ஆவணப்படுத்தல்/சரிபார் பட்டியல்

## விரிவான ஆவணப்படுத்தல் (குறிப்புகள், பின்தள ஆய்வு)

- விக்கிப்பீடியா:தொழிற்கலைகள் ஆவணப்படுத்தல்/தும்புத் தொழில்
- விக்கிப்பீடியா:தொழிற்கலைகள் ஆவணப்படுத்தல்/மட்பாண்டக் கலை
- விக்கிப்பீடியா:தொழிற்கலைகள் ஆவணப்படுத்தல்/சுண்ணாம்புத் தொழில்
- விக்கிப்பீடியா:தொழிற்கலைகள் ஆவணப்படுத்தல்/பன் தொழில்
- விக்கிப்பீடியா:தொழிற்கலைகள் ஆவணப்படுத்தல்/பிரம்புத் தொழில்
- விக்கிப்பீடியா:தொழிற்கலைகள் ஆவணப்படுத்தல்/நெசவு
- விக்கிப்பீடியா:தொழிற்கலைகள் ஆவணப்படுத்தல்/மரவேலைக் கலை
::* இருபாலப் பூட்டு
::* மாட்டு வண்டி
::* தேர்
::* படகு
- விக்கிப்பீடியா:தொழிற்கலைகள் ஆவணப்படுத்தல்/தேயிலைச் செய்கை (திட்டமிடப்படுகிறது)
- விக்கிப்பீடியா:தொழிற்கலைகள் ஆவணப்படுத்தல்/புகையிலை (திட்டமிடப்படுகிறது)
- விக்கிப்பீடியா:தொழிற்கலைகள் ஆவணப்படுத்தல்/இலங்கையின் மரபுக் கட்டுமானத் தொழில்நுட்பம் (திட்டமிடப்படுகிறது)
- விக்கிப்பீடியா:தொழிற்கலைகள் ஆவணப்படுத்தல்/இசைக்கருவி உருவாக்கல்
# விக்கிப்பீடியா:தொழிற்கலைகள் ஆவணப்படுத்தல்/சரிபார் பட்டியல்

## குறும் ஆவணப்படுத்தல்

- விக்கிப்பீடியா:தொழிற்கலைகள் ஆவணப்படுத்தல்/கூத்து ஒப்பனை பொருட்கள்
- விக்கிப்பீடியா:தொழிற்கலைகள் ஆவணப்படுத்தல்/சிரட்டை கைவேலைப் பொருட்கள்
- விக்கிப்பீடியா:தொழிற்கலைகள் ஆவணப்படுத்தல்/செங்கல் உற்பத்தி
- விக்கிப்பீடியா:தொழிற்கலைகள் ஆவணப்படுத்தல்/கப்பற்கலை (திட்டமிடப்படுகிறது)
- விக்கிப்பீடியா:தொழிற்கலைகள் ஆவணப்படுத்தல்/கிடுகு இழைத்தல்
- விக்கிப்பீடியா:தொழிற்கலைகள் ஆவணப்படுத்தல்/பாரம்பரிய மீன்பிடித்தொழினுட்பம்
# இரேனியம் எப்டாபுளோரைடு

**இரேனியம் எப்டாபுளோரைடு** *(Rhenium heptafluoride)* என்பது ReF<sub>7</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மஞ்சள் நிறத்தில் குறைவான உருகுநிலை கொண்டதாக இச் சேர்மம் காணப்படுகிறது. வெப்பத்திலும் நிலைப்புத் தன்மை கொண்ட ஒரே உலோக எப்டாபுளோரைடு இரேனியம் எப்டாபுளோரைடு ஆகும். அயோடின் எப்டாபுளோரைடில் உள்ளது போலவே இச்சேர்மத்திலும் சிதைந்த ஐங்கோண இரட்டைப்பட்டைக் கூம்பு கட்டமைப்பு காணப்படுகிறது. 1.5 கெல்வின் வெப்பநிலையில் தோன்றும் நியூட்ரான் விளிம்பு இதை உறுதிப்படுத்துகிறது . எலக்ட்ரான் விளிம்பு ஆய்வுகள் இக்கட்டமைப்பு திடமானதல்ல என்று தெரிவிக்கின்றன
400 பாகை செல்சியசு வெப்ப நிலையில் இரேனியம் மற்றும் புளோரின் தனிமங்களை வினை புரியச்செய்து இரேனியம் எப்டாபுளோரைடு தயாரிக்கப்படுகிறது:
:2Re + 7 F<sub>2</sub> → 2 ReF<sub>7</sub>
CsF போன்ற புளோரைடு வழங்கிகளைப் போல இங்கும் ReF<sub>8</sub><sup></sup>ReF<sub>8</sub><sup></sup> எதிர்மின் அயனி )
உருவாகிறது. இது சதுர எதிர் பட்டகக் கட்டமைப்பில் உள்ளது. With ஆன்டிமணி பென்டாபுளோரைடு (SbF5) போன்ற புளோரைடு ஏற்பிகளுடன் ReF<sub>6</sub><sup>+</sup> நேர்மின் அயனி உருவாகிறது.
# இரேனியம் டைதெலூரைடு

**இரேனியம் டைதெலூரைடு** *(Rhenium ditelluride)* என்பது ReTe<sub>2</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இரேனியம் மற்றும் தெலூரியம் தனிமங்கள் சேர்ந்து இச்சேர்மம் உருவாகிறது. இரேனியம் இருதெலூரைடு என்றும் இதை அழைக்கலாம். இரேனியம் டைசல்பைடு மற்றும் இரேனியம் டைசெலீனைடு போன்ற சேர்மங்களின் கட்டமைப்பைப்போல அடுக்கு கட்டமைப்பைப் பெறாமல் இது மாறுபடுகிறது .
# மெத்தில் இரேனியம் மூவாக்சைடு

**மெத்தில் இரேனியம் மூவாக்சைடு** *(Methylrhenium trioxide)* என்பது CH<sub>3</sub>ReO<sub>3</sub> என்ற மூலக்கூற்று வாய்ப்பாடு கொண்ட கரிம உலோகச் சேர்மமாகும். மெத்தில் இரேனியம் டிரையாக்சைடு, மெத்தில்டிரையாக்சோ இரேனியம், மெத்தில் மூவாக்சோ இரேனியம் என்ற பெயர்களாலும் அழைக்கலாம். நிறமற்ற இத்திண்மம் எளிதில் ஆவியாகும். சில ஆய்வக்கூடச் சோதனைகளில் வினையூக்கியாக இச்சேர்மத்தைப் பயன்படுத்துகிறார்கள். மெத்தில் இரேனியம் மூவாக்சைடில் இரேனியம் ஒரு மெத்தில் மற்றும் மூன்று ஆக்சோ ஈந்தணைவிகள் சேர்ந்த நான்முக ஒருங்கிணைப்பு வடிவத்தைப் பெற்றுள்ளது. இரேனியத்தின் ஆக்சிசனேற்ற எண் +7 ஆகும்.
# மெத்தில் இரேனியம் மூவாக்சைடு

## தயாரிப்பு

வர்த்தக முறையிலும் மெத்தில் இரேனியம் மூவாக்சைடு கிடைக்கிறது. பலவழி முறைகளில் இதைத் தயாரிக்கிறார்கள். டெட்ராமெத்தில் வெள்ளீயத்தையும் Re2O7 சேர்மத்தையும் வினைபுரியச் செய்து தயாரிப்பது முக்கியமான ஒரு முறையாகும் :  
:Re<sub>2</sub>O<sub>7</sub> + (CH<sub>3</sub>)<sub>4</sub>Sn → CH<sub>3</sub>ReO<sub>3</sub> + (CH<sub>3</sub>)<sub>3</sub>SnOReO<sub>3</sub>.  
இதையொத்த ஆல்க்கைல் மற்றும் அரைல் வழிப்பெறுதிகளும் அறியப்படுகின்றன. RReO3 வகைச் சேர்மங்கள் இலுயிசு அமிலங்களாகச் செயல்படுகின்றன. ஆலைடுகள் மற்றும் அமீன்களுடன் இவை 1:1, 1:2 கூட்டுசேர் பொருள்களாக உருவாகின்றன.
# மெத்தில் இரேனியம் மூவாக்சைடு

## பயன்கள்

பல்வேறு நிலைமாற்ற வினைகளில் மெத்தில் இரேனியம் மூவாக்சைடு ஒரு பல்லின வினையூக்கியாகச் செயல்படுகிறது. 25 பாகை செல்சியசு வெப்பநிலையில் ஒலிபீன் மறுபகிர்வு வினைக்கு வினையூக்கியாகச் செயல்படும் Al2O3/SiO2 வினையூக்கிகளுக்கு துணையாகச் செயல்படுகிறது.  
கரைசலில் மெத்தில் இரேனியம் டிரையாக்சைடு ஐதரசன் பெராக்சைடுடனான ஆக்சிசனேற்றத்தை ஊக்குவிக்கிறது. விளிம்புநிலை ஆல்க்கைன்கள் தொடர்புடைய அமிலம் அல்லது எசுத்தரைக் கொடுக்கின்றன. ஐதரசன் அணு இல்லாத உள் ஆல்கைன்கள் டைகீட்டோன்களையும், ஆல்க்கீன்கள் ஈப்பாக்சைடுகளையும் கொடுக்கின்றன. மேலும், ஆல்டிகைடுகளையும், டையசோ ஆல்க்கேன்களையும் ஆல்க்கீன்களாக மாற்றும் வினைகளையும் இது ஊக்குவிக்கிறது. அமீன்களை சோடியம் பெர்கார்பனேட்டுடன் சேர்ந்து என்-ஆக்சைடுகளாக மாற்றுவதையும் இது ஊக்குவிக்கிறது.
# பேரன்ட்ஸ் கடல்

**பேரன்ட்சு கடல்** (*Barents Sea*, ; , *Barentsevo More*) ஆர்க்டிக் பெருங்கடலின் கரையோரக் கடல். இது நோர்வே, உருசியாவின் வடக்குக் கடலோரத்தில் நோர்வீய, உருசிய ஆளுகைக்குட்பட்ட கடற்பரப்பில் அமைந்துள்ளது. உருசியாவில் இது *முர்மன் கடல்* (*நோர்வீயக் கடல்*) என நடுக் காலங்களில் அறியப்பட்டிருந்தது; டச்சு மாலுமி வில்லெம் பேரன்ட்சு நினைவாகத் தற்போது பெயரிடப்பட்டுள்ளது.  
இது 230 மீ (750 அடி) சராசரி ஆழமுள்ள குறைந்த ஆழத் திட்டுக் கடல் ஆகும். மீன் பிடிப்பிற்கும் நீர்கரிமத் தேடலுக்கும் முதன்மையான களமாக விளங்குகின்றது. பேரன்ட்சு கடலின் தெற்கே கோலா மூவலந்தீவும் மேற்கில் நோர்வீயக் கடலின் திட்டு விளிம்பும், வடமேற்கில் சுவல்பார்டு தீவுக் கூட்டங்களும், வடகிழக்கில் பிரான்சு யோசஃப் நிலமும் கிழக்கில் நோவயா செம்லியாவும் உள்ளன. உரால் மலைகளின் வடக்கு முனையின் விரிவாயுள்ள நோவயா செம்லியா தீவுகள் பேரன்ட்சுக் கடலை காரா கடலிருந்து பிரிக்கின்றன.  
ஆர்க்டிக் பெருங்கடலின் அங்கமாயிருப்பினும் பேரன்ட்சு கடல் "அத்திலாந்திக்குக்கான திருப்புமுனையாக" கருதப்படுகின்றது. "ஆர்க்டிக்கை வெதுவெதுப்பாக்கும் வெப்ப இடம்" இக்கடலில் உள்ளதால் இவ்வாறு குறிப்பிடப்படுகின்றது. புவி சூடாதலின் நீரியல் மாற்றங்களால் கடற் பனிப்பாறைகள் குறைந்துள்ளன; இது ஐரோவாசிய வானிலையில் பெரும் மாற்றங்களை விளைவிக்கக் கூடியது.
# காவிரி ஆறு, மத்தியப் பிரதேசம்

**காவிரி** (**Kaveri**) என்பதுஇந்தியாவின் மத்தியப் பிரதேசத்தில்,நருமதை ஆற்றின்கிளை ஆறாக பாயும் ஆறாகும். இது 40 கிலோமீட்டர் நீளம் பாய்கிறது.மேலும்இதன்வடிநிலப் பரப்பு 954 கி.மீ.² ஆகும்.  
நருமதைஆறுதோன்றிஅது 882 கி.மீ. தொலைவில் உள்ள மந்ததார் (ஓங்காரேஸ்வரர்) அருகேவரும்போதுஅத்துடன் காவிரிஆறு கலக்கிறது.  நருமதைஆற்றின் புகழைப்போன்றும்நூலான *நர்மதா மஹாத்மியம்* என்ற நூலானது, நருமதை மற்றும் காவிரிஆறுகள் சங்கமிக்கும்இடத்தை புனித தீர்த்தமாக கூறுகிறது. தெற்கில்பாயும்காவிரியையும், மத்தியப் பிரதேசத்தின் காவிரிஆற்றையும்சேர்த்து மச்ச மற்றும் கூர்ம புராணங்களில் பெருமையாக குறிப்பிடப்பட்டுள்ளது.  
மச்ச புராணம் மற்றும்*பத்ம புராணம்*போன்றவை இந்த கூடுதுறையின் பெருமையைக் கூறுகின்றன.
# இ. எஸ். பொறியியல் கல்லூரி

**இ. எஸ். பொறியியல் கல்லூரி** (E.S Engineering College) ஆனது, இந்திய மாநிலமான தமிழ்நாட்டின், விழுப்புரம் மாவட்டத்துக்கு உட்பட்ட அய்யங்கோவில்பட்டு என்னும் ஊரில் உள்ள பொறியியல் கல்லூரி ஆகும். இக்கல்லூரியில் தமிழக மாணவர்களும் வட இந்திய மாணவர்களும் படிக்கின்றனர்.
# இ. எஸ். பொறியியல் கல்லூரி

## வரலாறு

இக்கல்லூரி 2007 ஆம் ஆண்டு இ. எஸ். கல்வி குழுமத்தால் நிறுவப்பட்டது. இ. எஸ். கல்வி குழுமமானது 30 வருட அனுபவம் கல்வி துறையில் உள்ளது. 1983 ஆம் ஆண்டில் இதன் முதல் கல்வி நிறுவனத்தை ஆரம்பித்தது, அதன் பிறகு படிப்படியாக வளர்ந்துள்ளது. இந்த குழுமத்தின் தலைமையிடம் விழுப்புரம் நகரத்தில் அமைந்துள்ளது.
# இ. எஸ். பொறியியல் கல்லூரி

## நிறுவனம்

இக்கல்லூரியானது அண்ணா பல்கலைக்கழகத்தின் கட்டுப்பாட்டில் இயங்குகிறது. மேலும் தேசிய மதிப்பீடு மற்றும் அங்கீகாரக் கவுன்சிலின் (NAAC) தர அங்கீகாரம் பெற்றது. இக்கல்லூரி ஐஎஸ்ஓ 9001: 2008 சான்றிதழ் பெற்றது. மேலும் இது புது தில்லியில் இயங்குகின்ற ஏ.ஐ.சி.டி.இ., என்.பி.ஏ ஆகியவற்றின் அங்கீகாரம் பெற்ற கல்லூரி ஆகும்.
# இ. எஸ். பொறியியல் கல்லூரி

## இருப்பிடம்

இது சென்னை - திருச்சி 45வது தேசிய நெடுஞ்சாலையில் அமைந்துள்ளது. இக்கல்லூரி புதுச்சேரி மாநிலத்தில் இருந்து 40 கி.மீ தொலைவிலும், விழுப்புரத்தில் இருந்து 3 கி.மீ தொலைவிலும் தமிழகத்தின் தலைநகரான சென்னையில் இருந்து 157 கி.மீ தொலைவிலும் உள்ளது. விழுப்புரம் இரயில் நிலையம் 3 கி. மீ தொலைவில் உள்ளது.
# இ. எஸ். பொறியியல் கல்லூரி

## உள்கட்டமைப்பு

இங்கு மாணவ, மாணவிகளுக்கென தனி, தனியாக தங்கும் விடுதிகள் உள்ளன. கல்லூரியில் உள்ள நூலகத்தில் அனைத்து துறைகளைச் சேர்ந்த புத்தகங்கள் அத்துடன் தொழில்நுட்ப இதழ்களும் பிற இதழ்களும் உள்ளன. கணினி ஆய்வகங்கள், பொழுதுபோக்கு அறைகள், விளையாட்டு வசதிகள், உணவகம் போன்றவை உள்ளன.
# இ. எஸ். பொறியியல் கல்லூரி

## தேர்வு முறை

ஒவ்வொரு கல்வி ஆண்டும் இரண்டு பருவங்களாகப் பிரிக்கப்பட்டுள்ளது. ஒவ்வொரு பருவங்களிலும் அனைத்து கோட்பாடு பாடங்களில் மூன்று உள் தேர்வுகளும், மற்றும் ஒரு இறுதித் தேர்வும் இருக்கும். ஆய்வகத் தேர்வுகள் இறுதித் தேர்வை தொடர்ந்து உள் தேர்வாக வைக்கப்படுகிறது. அனைத்துத் தேர்வுகளும் இந்தியாவின் பிற பொறியியல் கல்லூரிகள் போன்றே எழுத்துத் தேர்வுகள் மற்றும் செய்முறைத் தேர்வுகள் முறை வழக்கத்தில் உள்ளது.
# நோர்வீயக் கடல்

**நோர்வீயக் கடல்** (*Norwegian Sea*, ) நோர்வேயின் வடமேற்கிலுள்ள ஆர்க்டிக் பெருங்கடலின் கரையோரக் கடல். இது வட கடலுக்கும் (ஐக்கிய இராச்சியத்திற்கு வடக்கில்) கிரீன்லாந்து கடலுக்கும் இடையில் வடகிழக்கில் பேரன்ட்சு கடலை அடுத்தும் அமைந்துள்ளது. தென்மேற்கே, ஐசுலாந்திற்கும் பராயே தீவுகளுக்கும் இடையே உள்ள கடலடி முகட்டால் அத்தலாந்திக்குப் பெருங்கடலிலிருந்து பிரிக்கப்பட்டுள்ளது. வடக்கில் கிரீன்லாந்து கடலிலிருந்து ஜான் மாயென் முகடு பிரிக்கிறது.  
மற்ற கடல்களைப் போலன்றி நோர்வீயக் கடலின் அடித்தளத்தின் பெரும்பகுதியும் கண்டத் திட்டின் அங்கமல்ல. எனவே சராசரியாக இரண்டு கி.மீ ஆழம் கொண்டதாக உள்ளது. இங்கு எண்ணெய் வளமும் இயற்கை எரிவளிச் சேமிப்பும் மிகுந்ததாக வணிகமுறையில் எடுக்கப்படுகின்றன. கடலோரப் பகுதிகள் மீன் பிடிப்பிற்கு உகந்ததாக உள்ளன; வட அத்திலாந்திக்கு அல்லது பேரன்ட்சு கடல் பகுதிகளிலிருந்து *காட்* வகை மீன்கள் முட்டையிட இங்கு வருகின்றன. வெப்பமான வட அத்திலாந்திக்கு நீரோட்டத்தால் இக்கடல் ஒப்பளவில் நிலைத்த உயர் வெப்பநிலை கொண்டதாக விளங்குகின்றது. எனவே பிற ஆர்க்டிக் கடல்களைப் போலன்றி இங்கு ஆண்டு முழுவதும் பனிப்பாறைகள் உருவாவதில்லை. இந்த ஆழ்கடலின் மிகுந்த நீர் கொள்ளளவும் தொடர்புடைய பெரும் வெப்பம் உள்வாங்கும் திறனும் நோர்வேயின் மிதமான குளிர்கால வானிலைக்கு முதன்மையாக உள்ளன.
# சாரதா (நடிகை)

**சாரதா** (**Sharada**) (25 சூன் 1945) மூன்று முறை சிறந்த நடிகைக்கான தேசிய விருது பெற்றுள்ளார். இவர் பல தமிழ், தெலுங்கு மற்றும் மலையாள மொழி திரைப்படங்களில் நாயகியாக நடித்துள்ளார். மேலும் ஆந்திர அரசின் நந்தி விருதும் பெற்றுள்ளார்.  
தற்போது அரசியல்வாதியான இவர், தெலுங்கு தேசம் கட்சியின் சார்பாக தெனாலி நாடாளுமன்றத் தொகுதியிலிருந்து தேர்ந்தெடுக்கப்பட்டுள்ளார்.
# சாரதா (நடிகை)

## இளமை வாழ்க்கை

இந்தியாவின் ஆந்திரப் பிரதேசம் மாநிலத்தின் குண்டூர் மாவட்டம், தெனாலியில் 25 சூன் 1945 அன்று சரஸ்வதி தேவி எனும் பெயரில் பிறந்த சென்னையிலுள்ள தனது பாட்டி கனகம்மா வீட்டில் வளர்ந்தார். திரைப்படங்களில் நடிக்கத் துவங்கிய காலத்தில் தனது பெயரை சாரதா என மாற்றிக் கொண்டார். தெலுங்குத் திரைப்பட நடிகர் சலம் என்பவரை திருமணம் செய்து கொண்டார். பின்னர் அவருடன் திருமண உறவு முறித்துக் கொண்டு ஐதராபாத் நகரத்தில் வாழ்கிறார்.
# சாரதா (நடிகை)

## இளமைப் பணி

துவக்கத்தில் சாரதா தெலுங்கு நாடக மேடைகளில் சிறு பாத்திரங்களில் நடிக்கத் துவங்கினார்.  
மேலும் சுயம்வரம் என்ற மலையாளத் திரைப்படம் மற்றும் 1978ல் நிமஜ்ஜனம் எனும் தெலுங்குத் திரைபப்டத்தில் கதாநாயகியாக நடித்த சாரதா சிறந்த நடிகைக்கான தேசிய விருது பெற்றார்.
# சாரதா (நடிகை)

## அரசியல் மற்றும் வணிகம்

தெலுங்கு தேசம் கட்சியின் சார்பாக தெனாலி மக்களவைத் தொகுதியிலிருந்து 1996ல் தேர்ந்தெடுக்கப்பட்டார் சாரதா ஐதராபாத் நகரத்தில் லோட்டஸ் சாக்லெட் உற்பத்தி தொழிற்சாலை நடத்தி வருகிறார்.
# 1274

**1274** (**MCCLXXIV**) பழைய யூலியன் நாட்காட்டியில் திங்கட்கிழமை ஆரம்பமான ஒரு சாதாரண ஆண்டாகும்.
# 1274

## நிகழ்வுகள்

- மே 7 &ndash; கத்தோலிக்க திருச்சபையின் தமைப்பீடத்தால் நடத்தப்பட்ட லியோனின் இரண்டாவது பேரவை திருநாட்டின் விடுதலையை சிலுவைப் போர்களின் வழியாக கொண்டு நடத்த அழைப்பு விடுத்தது.
- ஆகத்து 2 &ndash; முதலாம் எட்வர்டு ஒன்பதாம் சிலுவைப் போரில் இருந்து இங்கிலாந்து திரும்பினார். 17 நாட்களின் பின்னர் இங்கிலாந்தின் மன்னராக முடிசூடினார்.
- முதலாம் எட்வர்டு அனைத்து ஆங்கிலேய யூதர்களும் மஞ்சள் நிறப் பட்டைகள் அணிய வேண்டும் எனக் கட்டளையிட்டார்.
- நவம்பர் 20 &ndash; குப்லாய் கானின் யுவான்கள் சப்பான் மீது முதலாவது தாக்குதலை ஆரம்பித்தனர்.
- மரினித் அமீர் அபூ யூசுப் யாக்கூப் செயுத்தாவை அமைதியாக அடைந்து, நகரின் நாற்பதாண்டு சுதந்திரத்திற்கு முற்றுப்புள்ளி வைத்தார்.
# 1274

## பிறப்புகள்

- சூலை 11 &ndash; இராபர்ட்டு புரூசு, இசுக்கொட்லாந்து மன்னர் (இ. 1329)
# 1274

## இறப்புகள்

- மார்ச் 7 &ndash; தாமஸ் அக்குவைனஸ், இத்தாலியப் புனிதர், கத்தோலிக்க இறையியலாளர் (பி. 1225)
- சூன் 26 &ndash; நசீருத்தீன் அத்-தூசீ, பாரசீக அறிவியலாளர் (பி. 1201)
- சூலை 15 &ndash; பொனெவெந்தூர், இத்தாலிய இறையியலாளர், புனிதர் (பி. 1221)
# லோட் மரம்

**லோட் மரம் இதை குறிக்கிறது**:  
- சித்ரத் அல் முன்தஹா, இந்த மரம் ஏழாம் வானத்தின் முடிவை குறிக்கிறது, இஸ்லாமிய நம்பிக்கைப்படி இந்த எல்லைக்கு அப்பால் எந்தவொரு படைப்பும் செல்ல முடியாது என்பதாகும்.
- சித்ரத் என்றால் இலந்தை மரம் என்றும் முன்தஹா என்றால் எல்லை முடிவு என்றும் பொருள்படும்.
# சித்ரத்துல் முன்தஹா

***சித்ரத்துல் முன்தஹா*** இது லோட் மரம் ஏழாம் வானத்தின் முடிவை குறிக்கிறது, இஸ்லாமிய நம்பிக்கைப்படி இந்த எல்லைக்கு அப்பால் எந்தவொரு படைப்பும் செல்ல முடியாது என்பதாகும்.இஸ்ரா மற்றும் மிஃராஜ் பயணத்தின் போது முஹம்மது நபி(ஸல்) அவர்கள் ஜிப்ரீல்(அலை) அவர்களுடன் இந்த இடத்திற்கு வருகை தந்துஅல்லாஹ்வைசந்தித்து 5 நேர தொழுகையை பரிசாக பெற்று கொண்டார்கள்.
# சித்ரத்துல் முன்தஹா

## இஸ்லாத்தில்

### அல் குரான்

லோட் மரம் (சித்ரத்துல் முன்தஹா), சூரா 36 வசனம் 16 மற்றும் சூரா 56 வசனம் 28 களிலும் குறிப்படப்பட்டுள்ளது.
# அமோரிட்டு மக்கள்

**அமோரிட்டு மக்கள்** ( **Amorites**) செமிடிக் மொழி பேசிய மக்கள் ஆவார். பண்டைய சிரியாவிலிருந்து தற்கால ஈராக் நாட்டின் மெசொப்பொத்தேமியாவின் தெற்கு பகுதியான பபிலோனியாவில் குடியேறி கிமு 21ம் நூற்றாண்டு முதல் 17ம் நூற்றாண்டு வரை பாபிலோன் போன்ற பெரிதும் சிறிதுமான நகர அரசுகளை அமைத்து ஆட்சி செய்தவர்கள். அமோரிட்டு மக்களின் முதன்மைக் கடவுள் **அம்முரு** ஆவார்.  
அமோரிட்டு மக்கள், பண்டைய எகிப்தின் கீழ் எகிப்து பகுதிகளைக் கைப்பற்றி ஆவரிஸ் நகரத்தை தலைநகராகக் கொண்டு, 14-வது வம்ச ஆட்சியாளர்களாக கிமு 1725 முதல் கிமு 1650 முடிய 75 ஆண்டுகள் ஆண்டனர். யூதர்களின் விவிலியம் நூலில், அமோரிட்டு மக்கள் யோசுவாவிற்கும் முன்னும், பின்னும் கானான் நாட்டில் குடியிருந்ததாக கூறுகிறது.
# அமோரிட்டு மக்கள்

## மெசொப்பொத்தேமியாவில் அமோரிட்டுகளின் தாக்கம்

மெசொப்பொத்தேமியாவில் அமோரிய ராஜ்யங்களின் எழுச்சி அதன் அரசியல், சமூக மற்றும் பொருளாதார கட்டமைப்பில், குறிப்பாக தெற்கு மெசொப்பொத்தேமியாவில் ஆழமான மற்றும் நீடித்த விளைவுகளை ஏற்படுத்தியது.  
தெற்கு மெசொப்பொத்தேமியாவில் உள்ள பிரதேசங்கள் பாபிலோனிய நகர இராச்சியங்களில் பிரித்து வைத்தனர். மனிதர்கள், நிலம் மற்றும் கால்நடை ஆகியவை கடவுட்களுக்கு அல்லது கோவில்களுக்கும் அல்லது அரசர்களுக்கும் உரியதானாது. புதிய அமொரைட்டு மக்களின் முடியாட்சி ஒரு புதிய சமுதாயத்தை வெளிப்படுத்துவதற்கு நகர அரசுகளை உருவாக்கியது. பூசாரிகள் கடவுளின் சேவையை ஏற்றுக் கொண்டனர்.  
அமோரைட்டு மக்களின் முதன்மை நகர அரசுகள், லெவண்ட் மற்றும் மெசொப்பொத்தேமியாவில் மாரி, இசின், குவட்னா, யாம்ஹத், லார்சா, பாபிலோனில் நிறுவப்பட்டது.  
கிமு 1894ல் சிறிய நகர அரசாக இருந்த பாபிலோன், அமோரைட்டு பேரரசர் அம்முராபி ஆட்சியில், கிமு 18ம் நூற்றாண்டின் முற்பகுதியில் மெசொப்பொத்தேமியாவின் தெற்கு பகுதி பபிலோனியா என அழைக்கப்பட்டது.
# அமோரிட்டு மக்கள்

## மெசொப்பொத்தேமியாவில் அமோரிட்டுகளின் தாக்கம்

### அமோரிட்டுகளின் வீழ்ச்சி

கிமு 1740 மற்றும் கிமு 1735களில் வடக்கு மெசொப்பொத்தேமியா பகுதிகளில் வாழ்ந்த அமோரிட்டு மக்களை, அசிரியர்கள் தாக்கி வெளியேற்றினர். பழைய அசிரியப் பேரரசர் *புசூர் - சின்* ஆட்சிக் காலத்தில் பாபிலோனை ஆண்ட அமோரைட்டு மக்களை வென்றார். லெவண்ட் பகுதியை ஆண்ட அமோரைட்டு மக்களை இட்டைட்டு மக்கள் வெளியேற்றினர்.
# அமோரிட்டு மக்கள்

## விவிலியத்தில் அமோரிட்டு மக்கள்

விவிலியத்தின் தொடக்க நூலில் (10:16) அமோரிட்டு மக்கள் கானான் பகுதியில் வாழ்ந்த மலைமக்கள் எனக் குறித்துள்ளது. வளுமிக்க அமோரைட்டு மக்கள் ஜோர்டான் ஆற்றின் கிழக்கு மற்றும் மேற்கு கரைப் பகுதிகளை ஆண்டு வந்தனர்.
# அமோரிட்டு மக்கள்

## இதனையும் காண்க

- அசிரிய மக்கள்
- இட்டைட்டு மக்கள்
- பாபிலோன் நகரம்
- புது பாபிலோனியப் பேரரசு
- பாபிலோனியா
- பழைய அசிரியப் பேரரசு
# சர்வதேசக் கணித ஒலிம்பியாட்

**சர்வதேசக் கணித ஒலிம்பியாட்** (**International Mathematical Olympiad** (**IMO**) என்பது கல்லூரிப் படிப்புக்கு முந்தைய அதாவது ஒன்றாம் வகுப்பு முதல் பனிரெண்டாம் வகுப்புவரை பயிலும் பள்ளி மாணவர்களுக்கான சர்வதேச கணிதவியல் போட்டியாகும். மேலும் இது சர்வதேச அறிவியல் ஒலிம்பியாட்களில் பழமையானது ஆகும். முதல் போட்டியானது 1959இல் உருமேனியாவில் நிகழ்த்தப்பட்டது. இது 1980ஐத் தவிர, ஆண்டுதோறும் நடைபெற்றுள்ளது. உலக மக்கள் தொகையில் 90% க்கும் மேற்பட்டவர்களைக் கொண்டவையான 100க்கும் மேற்பட்ட நாடுகள், இந்தப்போட்டிக்கு தலா ஆறு மாணவர்களைக் கொண்ட குழுக்களை அனுப்புகின்றன. மேலும் இதில் ஒரு குழுத் தலைவர், ஒரு துணைத் தலைவர், மற்றும் பார்வையாளரும் இருப்பர்.  
போட்டிக்கான மாணவர் தேர்ந்தெடுப்பு செயல்முறையானது நாட்டுக்கு நாடு வேறுபடுகின்றது. என்றாலும் பெரும்பாலும் இது தொடர்ச்சியான தேர்வுகளைக் கொண்டதாக, போட்டிக்கான மாணவர்களை வடிகட்டும் வகையில் உள்ளது. இதற்காக ஒவ்வொரு நாட்டிலும் பங்கேற்கும் மாணவர்களுக்குச் சிறப்புப் பயிற்சி அளிக்கப்படுகிறது. போட்டியில் அளிக்கப்படும் விருதுகளில் தோராயமாக 50% க்கும் அதிகமானவை உச்சபட்ச மதிப்பெண்களை வாங்கும் தனி நபர்களுக்கு வழங்கப்படுகிறது. குழுக்களானது அதிகாரப்பூர்வமாக அங்கீகரிக்கப்படவில்லை - அனைத்து போட்டிகளும் தனிப் போட்டியாளர்களுக்கு மட்டுமே வழங்கப்படுகின்றன. ஆனால் அணியின் மதிப்பெண்களானது அதிகாரப்பூர்வமற்ற முறையில் தனிநபர் மதிப்பெண்களை விட மிகுதியாய் ஒப்பிடப்படுகிறது. போட்டியாளர்கள் 20 வயதிற்கு உட்பட்டவராக இருக்க வேண்டும். அந்தந்த நாட்டின் பள்ளித் தேர்ச்சி முறைப்படி பங்கேற்பாளர்கள் அனுமதிக்கப்படுகிறார்கள். ஒரு தனிநபர் இந்தப் போட்டிகளில் எத்தனை முறையானாலும் பங்கேற்கக்கூடும்.  
சர்வதேச கணித ஒலிம்பியாட்டானது கணிதத் திறனாய்வு தேர்வுகளில் தலைசிறந்ததாகக் கருதப்படுவது ஆகும். 2011 சனவரியில், சர்வதேச கணித ஒலிம்பியாட் அமைப்புக்கு 1 மில்லியன் யூரோக்களை கூகுல் வழங்கியது.
# சர்வதேசக் கணித ஒலிம்பியாட்

## வரலாறு

முதல் சர்வதேசக் கணித ஒலிம்பியாட் போட்டியானது 1959இல் உருமேனியாவில் நடைபெற்றது. அதன் பின்னர் ஒவ்வொரு ஆண்டும் 1980ஆம் ஆண்டு தவிர நடத்தப்பட்டுவருகிறது. அந்த ஆண்டு, மங்கோலியாவில் நடந்த உள்நாட்டு பூசல்கள் காரணமாக போட்டி ரத்து செய்யப்பட்டது. துவக்கத்தில் சோவியத் ஒன்றியத்தின் செல்வாக்கின் கீழ், வார்சா உடன்பாட்டில் கையோப்பம் இட்டிருந்த கிழக்கு ஐரோப்பிய நாடுகளை உறுப்பினராகக் கொண்டு இது நிறுவப்பட்டது, என்றாலும் பின்னர் பிற நாடுகளும் பங்கேற்றன. கிழக்கு ஐரோப்பிய நாடுகளினால் இது தோற்றுவிக்கப்பதன் காரணமாக, முதலில் கிழக்கு ஐரோப்பிய நாடுகளில் மட்டுமே நடத்தப்பட்டது. அதன்பிறகு படிப்படியாக மற்ற நாடுகளுக்கும் பரவியது.
# சர்வதேசக் கணித ஒலிம்பியாட்

## போட்டி

ஒரு நாட்டில் இருந்து அதிகபட்சம் ஆறு மாணவர்களே இதில் கலந்துகொள்ள முடியும். முந்தைய ஆண்டில் கேட்கப்பட்ட எந்தக் கேள்வியும் மீண்டும் கேட்கப்படாது. எண் கோட்பாடு, இயற்கணிதம், சேர்வியல், வடிவியல் போன்ற நான்கு கணித உட்பிரிவுகளிலிருந்து கேள்விகள் கேட்கப்படும்.  
இறுதிச் சுற்றில் கேட்கப்படும் ஆறு கேள்விகளில் முதல் நாளன்று மூன்று கேள்விகளும் இரண்டாம் நாளன்று மூன்று கேள்விகளும் கொடுக்கப்படும். ஒவ்வொரு நாளும் கேட்கப்படும் மூன்று கேள்விகளுக்கு ஒரு கேள்விக்குத் தலா ஏழு மதிப்பெண்ணும் அவற்றைத் தீர்வு காண அதிகபட்சம் நான்கரை மணி நேரமும் வழங்கப்படும்.  
ஒவ்வொரு பிரிவிலும் இவர்களுக்குக் கொடுக்கப்படும் கேள்விகளுக்கு அதிகபட்சம் ஏழு மதிப்பெண்கள் வழங்கப்படும். எனவே ஒரு நாட்டின் மாணவர் அதிகபட்சமாக 6 × 7 = 42 மதிப்பெண்கள் பெறமுடியும். இப்படிப் பங்கேற்கும் 6 மாணவர்களின் மதிப்பெண்களைக் கூட்டிக் கிடைக்கும் மொத்த மதிப்பெண்ணைப் பிறநாட்டு மாணவர்களின் மொத்த மதிப்பெண்ணுடன் ஒப்பிட்டுத் தரவரிசைப் பட்டியல் தயார் செய்யப்படும். ஒரு நாட்டுக்கு அதிகபட்சமாக 42 × 6 = 252 மதிப்பெண்கள் கிடைக்க வாய்ப்புள்ளது. 42 மதிப்பெண்களுக்கு ஒவ்வொரு மாணவரும் எடுக்கும் மதிப்பெண்ணைப் பொறுத்துத் தங்கம், வெள்ளி, வெண்கலப் பதக்கங்கள் வழங்கப்படும். ஒரு குறிப்பிட்ட கேள்விக்கு மட்டும் எதிர்பாராத விதத்தில் அற்புதமாக விடையளிக்கும் மாணவர்களுக்கு Honourable Mention என்ற கவுரவம் வழங்கப்படும். இரு வாரங்கள் நிகழ்த்தப்படும் இந்தப் போட்டியில் ஒரு நாள் சுற்றுலாப் பயணமும் இறுதி நாளன்று பரிசு, பதக்கங்களும் வழங்கப்படும்.
# விழுப்புரத்தில் போக்குவரத்து

**விழுப்புரத்தில் போக்குவரத்து** (Transport in Viluppuram) என்பது இந்தியா, தமிழ்நாடு மாநிலம், விழுப்புரம் நகரின் போக்குவரத்து வசதியைப்பற்றியது ஆகும். விழுப்புரம் நகரமானது சாலை மற்றும் தொடருந்து மூலம் இந்தியாவின் பெரும்பாலான நகரங்களுடன் இணைக்கப்பட்டுள்ளது. விழுப்புரம் நகரமானது பேருந்துகள் நிறைந்த நகரமாகும். தமிழ்நாட்டின் தலைநகரமான சென்னையிலிருந்து வரும் அனைத்து பேருந்துகள் மற்றும் இரயில்கள் தென்தமிழகமான திருச்சி, மதுரை, தூத்துக்குடி, விருதுநகர், திருநெல்வேலி, கன்னியாகுமரி போன்ற பகுதிகளுக்கு செல்லும் பேருந்துகள் மற்றும் இரயில்கள் விழுப்புரத்தின் வழியாக செல்கிறது.
# விழுப்புரத்தில் போக்குவரத்து

## பேருந்து நிலையம்

விழுப்புரம் நகரில் இரண்டு பேருந்து நிலையங்கள் உள்ளன. புதிய பேருந்து நிலையம் மற்றும் பழைய பேருந்து நிலையங்கள் ஆகும். பழைய பேருந்து நிலையமானது நகரப் பேருந்துகளுக்காக பயன்படுத்தப்படுகிறது. இங்கு விழுப்புரம் மண்டலத்திற்கு உட்பட்ட தமிழ்நாடு அரசுப் போக்குவரத்துக் கழகம் அமைந்துள்ளது.
# விழுப்புரத்தில் போக்குவரத்து

## சாலைப் போக்குவரத்து

விழுப்புரம் நகரத்திலிருந்து பல இடங்களுக்குச் செல்ல சாலைப்போக்குவரத்திற்கு நன்கு இணைக்கப்பட்டுள்ளது.  
- திருச்சி தேசிய நெடுஞ்சாலையில் **விழுப்புரம்** வழியாக செல்லும் பேருந்து]]  
- தேசிய நெடுஞ்சாலை 45 சென்னை- தேனி (வழி:விழுப்புரம், திருச்சி, திண்டுக்கல்)
- தேசிய நெடுஞ்சாலை 45 எ விழுப்புரம் -நாகப்பட்டினம் (வழி: புதுச்சேரி, கடலூர்)
- தேசிய நெடுஞ்சாலை 234 விழுப்புரம் - மங்களூர் (வழி: திருவண்ணாமலை, வேலூர்)
- தேசிய நெடுஞ்சாலை 4 விழுப்புரம் - ஆற்காடு (வழி: செஞ்சி - சேத்துப்பட்டு - ஆரணி - திமிரி)
- தேசிய நெடுஞ்சாலை 45சி விக்கிரவாண்டி - தஞ்சாவூர் (வழி: பண்ருட்டி, நெய்வேலி, வடலூர், கும்பகோணம்) இச்சாலையானது விழுப்புரம் நகரில் செல்லவில்லை என்றாலும், தேசிய நெடுஞ்சாலை 45 எ புதுச்சேரி செல்லும் சாலையில் கோலியனூர் என்னும் ஊரில் இச்சாலை செல்வதால், இதன் வழியாக செல்ல முடியும், விழுப்புரத்திலிருந்து கோலியனூர் 05 கி. மீ தொலைவில் உள்ளது.  
இங்கிருந்து வடக்கு திசையில் 160 கி.மீ தொலைவில் சென்னையும், தெற்கு திசையில் 160 கி.மீ தொலைவில் திருச்சியும், கிழக்கு திசையில் 40 கி.மீ தொலைவில் புதுச்சேரியும், மேற்கு திசையில் 38 கி.மீ தொலைவில் திருக்கோவிலூரும், தென்கிழக்கு திசையில் 40 கி.மீ தொலைவில் கடலூரும், வடமேற்கு திசையில் 60 கி.மீ தொலைவிலும் திருவண்ணாமலையும் மற்றும் 44 கி.மீ தொலைவில் செஞ்சிக் கோட்டையும், தென்மேற்கு திசையில் 144 கி.மீ தொலைவில் சேலமும் அமைந்துள்ளது. விழுப்புரத்திலிருந்து கோலியனூர் வழியாக பண்ருட்டி, கடலூர், விருத்தாச்சலம், கும்பகோணம், சிதம்பரம், சீர்காழி, மயிலாடுதுறை, தஞ்சாவூர் போன்ற இடங்களுக்கு செல்லலாம்.
# விழுப்புரத்தில் போக்குவரத்து

## இரயில் போக்குவரத்து

விழுப்புரம் நகரில் இரயில் நிலையம் ஒன்று உள்ளது. இது இந்தியாவின், தமிழ்நாட்டின், தென்னக இரயில்வேயின் முக்கியமான தொடருந்து நிலையமாகும், இது தமிழ்நாட்டின் தலைநகரான சென்னையையும், தென்தமிழகத்தினையும் இணைக்கும் மிகமுக்கியமான இணைப்பு நிலையமாக திகழ்கிறது. இது தென்னக இரயில்வேயின் ஐந்து முக்கியமான தொடருந்து நிலையங்களுள் ஒன்றாகும்.
# விழுப்புரத்தில் போக்குவரத்து

## இரயில் போக்குவரத்து

### இணைப்புகள்

விழுப்புரம் சந்திப்பு தொடருந்து நிலையத்திலிருந்து 5 தொடருந்து இணைப்புகள் பிரிந்து செல்கின்றது.  
- மின்சாரமயமாக்கப்பட்ட இரட்டை அகல இரயில்பாதை இணைப்பு சென்னை எழும்பூரை நோக்கி செல்கிறது.
- மின்சாரமயமாக்கப்பட்ட அகல இரயில்பாதை இணைப்பு திருச்சியை நோக்கி விருத்தாச்சலம், அரியலூர் வழியே செல்கிறது. இது ஆரப்பாதை ("Chord line") என்றழைக்கப்படுகிறது.
- அகல இரயில்பாதை தொடருந்து இணைப்பு திருச்சியை நோக்கி கடலூர், மயிலாடுதுறை, கும்பகோணம், தஞ்சாவூர் வழியே செல்கிறது. இது முதன்மை இணைப்பு பாதை (Main line) என்றழைக்கப்படுகிறது.
- மின்சாரமயமாக்கப்பட்ட அகல் இரயில்பாதை தொடருந்து இணைப்பு திருவண்ணாமலை, ஆரணி, வேலூர் கண்டோன்மென்ட் வழியாக காட்பாடி வரை செல்கிறது.
- மின்சாரமயமாக்கப்பட்ட அகல் இரயில்பாதை தொடருந்து இணைப்பு புதுச்சேரியை நோக்கி செல்கிறது.
# விழுப்புரத்தில் போக்குவரத்து

## இரயில் போக்குவரத்து

### பயணிகள் வண்டி விவரம்

| எண் | தொடருந்து எண்: | புறப்படுமிடம் | சேருமிடம் | தொடருந்து பெயர் | சேவை நாட்கள் |  |
| --- | --- | --- | --- | --- | --- | --- |
| 1. | 56881/56882 | காட்பாடி | விழுப்புரம் | பயணிகள் வண்டி | தினமும் |  |
| 2. | 56883/56884 | காட்பாடி | விழுப்புரம் | பயணிகள் வண்டி | தினமும் |  |
| 3. | 56885/56886 | காட்பாடி | விழுப்புரம் | பயணிகள் வண்டி | தினமும் |  |
| 4. | 56037/56038 | சென்னை எழும்பூர் | பாண்டிச்சேரி | பயணிகள் வண்டி | தினமும் |  |
| 5. | 56859/56860 | தாம்பரம் | விழுப்புரம் | பயணிகள் வண்டி | தினமும் |  |
| 6. | 56041/56042 | திருப்பதி | பாண்டிச்சேரி | பயணிகள் வண்டி | தினமும் |  |
| 7. | 56873/56874 | விழுப்புரம் | மயிலாடுதுறை | பயணிகள் வண்டி | தினமும் |  |
| 8. | 56875/56876 | விழுப்புரம் | மயிலாடுதுறை | பயணிகள் வண்டி | தினமும் |  |
| 9. | 56877/56878 | விழுப்புரம் | மயிலாடுதுறை | பயணிகள் வண்டி | தினமும் |  |
| 10. | 56705/56706 | விழுப்புரம் | மதுரை | பயணிகள் வண்டி | தினமும் |  |
| 11. | 56861/56862 | விழுப்புரம் | பாண்டிச்சேரி | பயணிகள் வண்டி | தினமும் |  |
| 12. | 56863/56864 | விழுப்புரம் | பாண்டிச்சேரி | பயணிகள் வண்டி | தினமும் |  |
| 13. | 56865/56866 | விழுப்புரம் | பாண்டிச்சேரி | பயணிகள் வண்டி | தினமும் | } |
# விழுப்புரத்தில் போக்குவரத்து

## விமானப் போக்குவரத்து

விழுப்புரத்தில் விமான நிலையம் இல்லாததால், 40 கி. மீ தொலைவில் உள்ள புதுச்சேரி விமான நிலையம் பயன்படுகிறது.
# விக்கிப்பீடியா:Statistics/August 2018

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# சங்கர் கிருட்டிணமூர்த்தி

**சங்கர் கிருட்டிணமூர்த்தி** என்பவர் திருச்சிராப்பள்ளி மாவட்டம் நங்கவரத்தைப் பிறப்பிடமாகக் கொண்ட பொறியாளரும், மேலாண்மை ஆலோசகரும், வழக்குரைஞருமாவார். இவர் திரைப்படங்களில் நடிப்பதோடு, திரைத்துறையில் திரைக்கதை உதவியாசிரியராகவும், திரைப்படங்களுக்கு சட்ட ஆலோசகராகவும் பணியாற்றி வருகிறார்.
# சங்கர் கிருட்டிணமூர்த்தி

## ஆரம்ப வாழ்க்கை

சங்கர் கிருட்டிணமூர்த்தி தமிழ்நாட்டிலுள்ள திருச்சி மாவட்டத்திலுள்ள நங்கவரம் எனும் ஊரில் பிறந்தார். சென்னையில் வளர்க்கப்பெற்று, இளங்கலை பொறியியல் மற்றும் முதுநிலை வணிக மேலாண்மை ஆகியவற்றை பெங்களூரில் பயின்றார். மேலும், பெங்களூரிலுள்ள தேசிய சட்டக்கல்லூரி பல்கலைக்கழகத்தில் சட்டப்படிப்பை பயின்றதுடன் வணிக சட்டங்களை சிறப்புப் பாடமாக தேர்ந்தெடுத்து பட்டம் பெற்றார்.
# சங்கர் கிருட்டிணமூர்த்தி

## வாழ்க்கை

பெங்களூரிலுள்ள தூர்தர்ஷனில் தொகுப்பாளராக தன்னுடைய ஊடகப்பணியைத் துவங்கினார். திரைப்படங்களிலும் நடிக்கத் துவங்கினார். 2006 ஆம் ஆண்டு வெளியான காதலே என் காதலே திரைப்படத்தில் சிறு வேடமேற்று நடித்தார். இப்படம் 2007 ஆம் ஆண்டு அப்போதைய முதல்வர் திரு.கருணாநிதி அவர்களால் சிறப்பு விருதினைப் பெற்றது. பல திரைப்படங்களுக்கு திரைக்கதை உதவியாசிரியராகவும் பணியாற்றிய இவர், 2012 ஆம் ஆண்டு நடிகர் சூர்யா நடிப்பில் வெளியான மாற்றான் திரைப்படத்தில் நடித்தார். அதனைத் தொடர்ந்து 2015 ஆம் ஆண்டு நடிகர் தனுஷ் நடிப்பில் வெளியான அனேகன் படத்திலும் சிறு வேடத்தில் நடித்தார். இயக்குநர் மோ.இராஜாவின் தனி ஒருவன் திரைப்படத்திற்கு திரைக்கதை ஆலோசகராகவும் பணியாற்றினார்.
# சங்கர் கிருட்டிணமூர்த்தி

## திரை வரலாறு

**நடிகராக**  
| 2015 | அனேகன் | தமிழ் |  |
| --- | --- | --- | --- |
| 2012 | மாற்றான் | தமிழ் |  |
| 2006 | காதலே என் காதலே | தமிழ் | } |
**திரைக்கதை உதவியாசிரியராக**  
| 2015 | தனி ஒருவன் | தமிழ் |  |
| --- | --- | --- | --- |
| 2014 | ஒரு ஊருல இரண்டு இராஜா | தமிழ் |  |
| 2013 | வன யுத்தம் | தமிழ் | } |
# சங்கர் கிருட்டிணமூர்த்தி

## வாழ்க்கை

சங்கர் கிருட்டிணமூர்த்தி தற்சமயம் சட்ட ஆலோசகராகவும், நடிகராகவும் பணியாற்றி வருகிறார். பல்வேறு இதழ்களிலும், செய்திதாள்களிலும் இவர் கட்டுரைகள் எழுதியுள்ளன.
# பென்டாகார்பனைல் ஐதரிடோ இரேனியம்

**பென்டாகார்பனைல் ஐதரிடோ இரேனியம்** *(Pentacarbonylhydridorhenium)* என்பது ReH(CO)<sub>5</sub> என்ற மூலக்கூற்று வாய்ப்பாடு கொண்ட கரிம உலோகச் சேர்மமாகும். நிறமற்ற நீர்மமான இச்சேர்மம் ஒரு வலிமை குறைந்த அமிலமாகும். டையிரேனியம் டெக்காகார்பனைல் (Re2(CO)10) சேர்மத்தின் மிகமுக்கியமான வழிப்பெறுதியாக இச்சேர்மம் கருதப்படுகிறது. மெத்தனாலில் கரைக்கப்பட்ட புரோமோபென்டா கார்பனைல் இரேனியம்(I) சேர்மக் கரைசலுடன் துத்தநாகம் மற்றும் அசிட்டிக் அமிலத்தைச் சேர்த்து சூடுபடுத்தி பென்டாகார்பனைல் ஐதரிடோ இரேனியத்தைக் தயாரிக்கிறார்கள்
: Re(CO)<sub>5</sub>Br + Zn + HOAc → ReH(CO)<sub>5</sub> + ZnBrOAc  
இச்சேர்மம் ஒரு மிதமான ஒளி உணரியாகும். உலோகத் தொகுதிகள் Re<sub>3</sub>H(CO)<sub>14</sub> உருவாவதால் இச்சேர்மத்தின் மாதிரிகள் மஞ்சள் நிறத்திற்கு மாறுகின்றன.  
: 3 Re(CO)<sub>5</sub>H → Re<sub>3</sub>H(CO)<sub>14</sub> + H<sub>2</sub> + CO
100 பாகை செல்சியசு வெப்பநிலையில் Re<sub>2</sub>(CO)<sub>10</sub> ஆக இது சிதைவடைகிறது:
: 2 Re(CO)<sub>5</sub>H &rarr; H<sub>2</sub> + Re<sub>2</sub>(CO)<sub>10</sub>.
# புரோமோபென்டாகார்பனைல் இரேனியம்(I)

**புரோமோபென்டாகார்பனைல் இரேனியம்(I)** *(Bromopentacarbonylrhenium(I))* என்பது Re(CO)<sub>5</sub>Br என்ற மூலக்கூற்று வாய்ப்பாடு கொண்ட கரிம இரேனியம் சேர்மமாகும். பொதுவாக இரேனியத்தின் அணைவுச் சேர்மங்களைத் தயாரிக்க இது பயன்படுத்தப்படுகிறது.
# புரோமோபென்டாகார்பனைல் இரேனியம்(I)

## தயாரிப்பு

டையிரேனியம் டெக்காகார்பனைலை புரோமினுடன் சேர்த்து ஆக்சிசனேற்றம் செய்து எளிய முறையில் புரோமோபென்டா கார்பனைல் இரேனியம்(I) சேர்மத்தைத் தயாரிக்கிறார்கள் :  
:Re<sub>2</sub>(CO)<sub>10</sub> + Br<sub>2</sub> &rarr; 2 ReBr(CO)<sub>5</sub>.  
இரேனியம்(III) புரோமைடை ஒடுக்க கார்பனைலேற்றம் செய்து முதலில் இச்சேர்மம் தயாரிக்கப்பட்டது:  
:ReBr<sub>3</sub> + 2 Cu + 5 CO → BrRe(CO)<sub>5</sub> + 2 CuBr  
இவ்வினையில் தாமிர(I) புரோமைடு உடன் விளைபொருளாக உருவாகிறது.
# புரோமோபென்டாகார்பனைல் இரேனியம்(I)

## வினைகள்

பிற இரேனியம் அணைவுச்சேர்மங்கள் தயாரிப்பதற்கு உதவும் ஒரு முன்னோடிச் சேர்மமாக புரோமோபென்டா கார்பனைல் இரேனியம்(I) பயன்படுகிறது. துத்தநாகம் மற்றும் அசிட்டிக் அமிலம் ஆகிய சேர்மங்களுடன் சேர்ந்து வினைபுரிந்து பென்டாகார்பனைல் ஐதரிடோ இரேனியம் (HRe(CO)5) அணைவுச் சேர்மத்தைக் கொடுக்கிறது  
: Re(CO)<sub>5</sub>Br + Zn + HO<sub>2</sub>CCH<sub>3</sub> → ReH(CO)<sub>5</sub> + ZnBrO<sub>2</sub>CCH<sub>3</sub>.  
டைகிளைம் என்ற கரைப்பானில் கரைக்கப்பட்ட டெட்ரா எத்திலமோனியம்புரோமைடுடனும் இது வினைபுரிந்து [NEt4]2[ReBr3(CO)3)] என்ற அணைவுச் சேர்மத்தைக் கொடுக்கிறது. இந்த அணைவுச் சேர்மம் இரேனியம் முக்கார்பனைல் குழுவைக் கொண்ட சேர்மங்களைத் தயாரிக்க உதவும் முக்கியமான முன்னோடிச் சேர்மமாகும்.
தண்ணீருடன் புரோமோபென்டா கார்பனைல் இரேனியம்(I) சேர்த்து சூடுபடுத்துவதால் முந்நீர் அணைவுச் சேர்மங்கள் உருவாகின்றன.  
:ReBr(CO)<sub>5</sub> + 3 H<sub>2</sub>O &rarr; [Re(H<sub>2</sub>O)<sub>3</sub>(CO)<sub>3</sub>]Br + 2 CO  
இப்பாதையில் டெட்ரா எத்திலமோனியம்புரோமைடு உடன் விளைபொருள் உருவாதல் தவிர்க்கப்படுகிறது. வினைகலவையில் இருந்து இவ்வுடன் விளை பொருளை பிரித்து எடுப்பது பெரும்பாலும் கடினமான செயலாகும்.